Diari Oficial de la Generalitat Valenciana


Sumari del DOGV 8321, del 20-06-2018 (2018/5886)

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana sobre compatibilitat de determinades classes d'ús dotacional amb l'ús industrial.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5886


Data del document
:   12-06-2018

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana sobre compatibilitat de determinades classes d'ús dotacional amb l'ús industrial. [2018/5886]  
En compliment del que es disposa en l'article 51.7 de la Llei 5/2015, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i en el Decret de l'Alcaldia Presidència de data 7 de juny de 2018, s'ordena la inserció de la resolució de l'aprovació de L'informe ambiental i territorial estratègic en el procediment simplificat d'avaluació ambiental i territorial estratègica de la modificació puntual del Pla general d'ordenació urbana sobre compatibilitat de determinades classes d'ús dotacional amb l'ús industrial.  
Per iniciativa de l'Ajuntament d'Alcoi s'ha elaborat la modificació referida en l'epígraf anterior relativa a l'homogeneïtzació dels usos dotacionals en totes les zones industrials d'Alcoi, així com corregir errors de fet existents en l'articulat de les normes del Pla general.  
  
Vistos els informes, tots favorables a la tramitació de la modificació proposada, emesos pels departaments municipals de Medi Ambient i Mobilitat, es va sotmetre al coneixement de la comissió tècnica d'avaluació ambiental estratègica de plans i programes de l'Ajuntament, la qual, en la seua sessió realitzada el dia 6 de juny de 2017, es va pronunciar favorablement a la seua tramitació.  
Per tot el que s'ha exposat anteriorment i sent competent l'Alcaldia Presidència per ser l'òrgan ambiental i territorial estratègic de l'Ajuntament, amb data 12 de juny de 2018, va resoldre:  
  
Primer  
Aprovar l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general d'ordenació urbana sobre compatibilitat de determinades classes d'ús dotacional amb l'ús industrial, en la qual s'homogeneïtzen els usos dotacionals en totes les zones d'ús industrial, així com es realitza la correcció d'errors materials en alguns dels articles de les normes del Pla general per no tenir efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, D'ordenació del territori, urbanisme i paisatge de la Comunitat Valenciana, i correspon continuar la tramitació d'acord amb el capítol III del títol III del llibre I d'aquesta llei.  
  
Segon  
De conformitat amb el que es preveu en l'article 51.7 de la LOTUP, contra aquesta resolució, per no ser un acte definitiu en la via administrativa, no és possible cap recurs, sense perjudici d'aquells que, si escau, siguen procedents en la via administrativa davant de l'acte d'aprovació de la modificació a què es refereix l'aprovació de l'informe objecte d'aquesta resolució.  
  
Tercer  
D'acord amb el que es preveu en l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla o programa en el termini màxim de quatre anys des de la seua publicació.  
  
Quart  
Notificar aquesta resolució a les persones interessades que apareguen en l'expedient ambiental d'aquesta actuació, si n'hi ha.  
  
Cinqué  
Comunicar aquesta resolució al Departament d'Urbanisme a l'efecte de continuació de l'aprovació de la modificació i la seua inclusió en la documentació de l'expedient.  
Sisé  
Disposar la inserció d'aquesta resolució, de conformitat amb el que es preveu en l'article 51.7 in fine de la LOTUP, en el Diari Oficial de la Generalitat Valenciana.  
  
Alcoi, 12 de juny de 2018.- L'alcalde president: Antonio Francés Pérez.